అంచనాలు చేరని ఐటీసీ
- లాభం రూ.2361 కోట్లు
న్యూఢిల్లీ : వివిధ రకాల ఉత్పత్తులను అందించే ఐటిసి గ్రూపు క్రితం మార్చితో ముగిసిన త్రైమాసికం ఆర్ధిక ఫలితాలు మార్కెట్‌ వర్గాలను మెప్పించలేకపోయింది. గత జనవరి నుంచి మార్చితో ముగిసిన నాలుగో త్రైమాసికం (క్యూ4)లో ఈ కంపెనీ నికర లాభాలు స్వల్పంగా 3.65 శాతం పెరిగి రూ.2,361.18 కోట్లకు చేరాయి. కోల్‌కత్తా కేంద్రంగా పని చేస్తోన్న ఈ కంపెనీ 2013-14 ఇదే క్యూ4లో రూ.2,278.01 కోట్ల లాభాలు సాధించింది. గత క్యూ4లో కంపెనీ అమ్మకాలు 0.47 శాతం పెరిగి రూ.9,188.25 కోట్లకు చేరాయి.
              గత క్యూ4లో ఈ కంపెనీ ఎఫ్‌ఎంసిజి వ్యాపారం రెవెన్యూ 3.23 శాతం పెరిగి రూ.4,210.7 కోట్లకు చేరింది. సిగరేటేతర వ్యాపారం 10.88 శాతం రాణించి రూ.2,566.51 కోట్లుగా నమోదయ్యింది. క్రితం ఆర్ధిక సంవత్సరానికి గాను ప్రతి షేర్‌పై రూ.6.25 డివిడెండ్‌ అందించాలని ఆకంపెనీ బోర్డు నిర్ణయించింది.
మీ స్నేహితులకు రికమెండ్ చెయ్యండి